b'\n_START_ARTICLE_\nHuaceae\n_START_SECTION_\nTuntomerkit\n_START_PARAGRAPH_\nHeimon kasvit ovat ainavihantia ja valkosipulintuoksuisia puita, pensaita tai liaaneja. Niiden karvat ovat t\xc3\xa4hti- tai kilpikarvoja, joskus kaksihaaraisia. Kasveissa on oksalaattikiteit\xc3\xa4 sis\xc3\xa4lt\xc3\xa4vi\xc3\xa4 kivisoluja. Lehtiasento on kaksirivinen, lehdet ovat ehytlaitaisia, verkkosuonisia ja lavan tyvell\xc3\xa4 tai alapinnalla on rauhasia. Varteen kiinnittyv\xc3\xa4t korvakkeet varisevat varhain. Kukinto on lehtihankainen. Verhi\xc3\xb6 on toisinaan t\xc3\xa4ysin yhdislehtinen, teri\xc3\xb6 kynnellinen tai vastapuikea. Yhdislehtinen siki\xc3\xa4in koostuu viidest\xc3\xa4 emilehdest\xc3\xa4 ja on yksilokeroinen. Siin\xc3\xa4 on yksi tai muutamia siemenaiheita pohjaistukassa. Pistem\xc3\xa4inen luotti sijaitsee vartalon p\xc3\xa4\xc3\xa4ss\xc3\xa4. Hedelm\xc3\xa4 on kota tai luumarja, yksisiemeninen.\n_START_SECTION_\nLevinneisyys\n_START_PARAGRAPH_\nHuaceae kasvaa trooppisessa Afrikassa.\n_START_SECTION_\nLuokittelu\n_START_PARAGRAPH_\nHeimossa on vain kaksi sukua (Hua ja Afrostyrax) ja kolme lajia. Menneisyydess\xc3\xa4 heimo on ollut systemaattiselta asemaltaan hyvin ep\xc3\xa4varma. Cronquist (1981) sis\xc3\xa4llytti sen heterogeeniseen Violales-lahkoonsa (mm. orvokkikasvit), Takhtajan (1997) puolestaan Malvales-lahkoon.'